ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660046708
ขอให้ปรับปรุงพฤติกรรมการขับรถอย่างไม่เหมาะสม ของเจ้าหน้าที่ขับรถจัดเก็บขยะมูลฝอย (ไม่ทราบหมายเลขทะเบียน) เป็นรถบรรทุกขนาดเล็ก 4 ล้อ รถสีเขียว ของสำนักงานเขตภาษีเจริญ กรุงเทพมหานคร บริเวณ ตลาดบางแค ถนนเพชรเกษม แขวงภาษีเจริญ (ตามผู้ร้องแจ้ง) เขตภาษีเจริญ กรุงเทพมหานคร จุดสังเกต เจ้าหน้าที่ฯมีการขับรถจัดเก็บขยะมูลฝอย บริเวณช่องจราจรด้านขวามาตลอด 2 แยก ช่วงก่อนเลยออกมาจากตลาดบางแคเพียงเล็กน้อย ที่จะมุ่งหน้าเข้าไปยังห้างสรรพสินค้าฟิวเจอร์ปาร์คบางแค โดยไม่ขับรถหลบประชาชนรายอื่นๆที่สัญจรผ่าน เนื่องจากวันที่ 2 พฤศจิกายน 2566 เวลาประมาณ 05.28 น. ผู้ร้องสัญจรผ่านในบริเวณพื้นที่ดังกล่าว พบเห็นเจ้าหน้าที่ขับรถจัดเก็บขยะมูลฝอย (ไม่ทราบรายละเอียดเจ้าหน้าที่ฯ) มีพฤติกรรมขับรถแช่บริเวณช่องจราจรด้านขวา ผู้ร้องจึงได้บีบแตรประมาณ 2-3 ครั้ง และกระพริบไฟ ทางเจ้าหน้าที่ฯก็ไม่ขับรถหลบให้แต่อย่างใด แต่ไม่ทราบว่า เจ้าหน้าที่ขับรถคันดังกล่าววิ่งสัญจรไปยังพื้นที่ใดแน่ชัด ผู้ร้องมีความประสงค์ทราบว่า ทำไมเจ้าหน้าที่ฯจึงขับรถแช่อยู่ช่องจราจรด้านขวา ทำไมเป็นรถขนาดใหญ่ไม่ขับชิดช่องจราจรด้านซ้าย หรือชิดช่องจราจรที่ 2 และชิดช่องจราจรที่ 3 แต่ขับรถแช่อยู่บริเวณช่องจราจรด้านขวาอยู่ตลอด ซึ่งเป็นพฤติกรรมที่ไม่เหมาะสมเป็นอย่างยิ่ง ทำให้ผู้ร้องและประชาชนรายอื่นๆไม่ได้รับความสะดวกในการสัญจรผ่านพื้นที่เป็นอย่างมาก จึงประสงค์ให้หน่วยงานที่เกี่ยวข้องดำเนินการปรับปรุงพฤติกรรมการขับรถอย่างไม่เหมาะสมของเจ้าหน้าที่ฯต่อไป (ผู้ร้องประสงค์ให้ปกปิดชื่อ-นามสกุล และหมายเลขโทรศัพท์)
#1555 #citydata